钦定古今图书集成/方舆汇编/职方典/第1225卷 > 《奉和张岳州王潭州别诗二首》〈并序〉
## 钦定古今图书集成/方舆汇编/职方典/第1225卷 > 《奉和张岳州王潭州别诗二首》〈并序〉

韦嗣立

予昔忝省阁，《与岳州张使君说潭州王都督熊》同官联事，后承朝谴，各自东西。《张公与王都督别》诗二首，情颇殷切。余览以叹，因遥申和云。

茂先王佐才，作牧楚江隈。登楼正欲赋，复遇仲宣来。
黄鹄飞将远，雕龙文为开。宁知昔联事，听曲有馀哀。

又

昔时陪二贤，缨冕会神仙。一去驰江海，相逢共播迁。
无因千里驾，忽睹“《四愁》篇。”览讽欢何已，欢终徒怆然。